CELEX: 62017CA0708
Language: fi
Date: 2019-12-05 00:00:00
Title: yhdistetyt asiat C-708/17 ja C-725/17: Unionin tuomioistuimen tuomio (neljäs jaosto) 5.12.2019 (ennakkoratkaisupyynnöt, jotka on esittänyt Rayonen sad Asenovgrad ja Sofiyski rayonen sad – Bulgaria) – ”EVN Bulgaria Toplofiskatsia” EAD v. Nikolina Stefanova Dimitrova (C-708/17) ja ”Toplofikatsia Sofia” EAD v. Mitko Simeonov Dimitrov (C-725/17) (Ennakkoratkaisupyyntö – Kuluttajansuoja – Direktiivi 2011/83/EU – Kuluttajan oikeudet – 2 artiklan 1 alakohta – Kuluttajan käsite – 3 artiklan 1 kohta – Elinkeinonharjoittajan ja kuluttajan välinen sopimus – Kaukolämmön toimittamista koskeva sopimus – 27 artikla – Suostumuksetta tapahtuva myynti – Direktiivi 2005/29/EY – Sopimattomat elinkeinonharjoittajien ja kuluttajien väliset kaupalliset menettelyt sisämarkkinoilla – 5 artikla – Sopimattomien kaupallisten menettelyjen kielto – Liite I – Toimitukset, joita ei ole tilattu – Kansallinen lainsäädäntö, jossa edellytetään, että kukin yhteisomistuksessa olevassa kiinteistössä, joka on kytketty kaukolämpöverkkoon, olevan asunnon omistaja osallistuu kiinteistön yhteisiä osia ja sisäistä järjestelmää koskevan lämpöenergian kustannuksiin – Energiatehokkuus – Direktiivi 2006/32/EY – 13 artiklan 2 kohta – Direktiivi 2012/27/EU – 10 artiklan 1 kohta – Laskutusta koskevat tiedot – Kansallinen lainsäädäntö, jonka mukaan sisäisen järjestelmän lämpöenergian kulutusta koskevat laskut laaditaan kiinteistössä olevien asuntojen kullekin omistajalle suhteessa tämän omistaman asunnon lämmitettävään tilavuuteen)

3.2.2020   
            
            
               FI
            
            
               Euroopan unionin virallinen lehti
            
            
               C 36/3
            
         
      Unionin tuomioistuimen tuomio (neljäs jaosto) 5.12.2019 (ennakkoratkaisupyynnöt, jotka on esittänyt Rayonen sad Asenovgrad ja Sofiyski rayonen sad – Bulgaria) – ”EVN Bulgaria Toplofiskatsia” EAD v. Nikolina Stefanova Dimitrova (C-708/17) ja ”Toplofikatsia Sofia” EAD v. Mitko Simeonov Dimitrov (C-725/17)
      (yhdistetyt asiat C-708/17 ja C-725/17) (1)
      
      (Ennakkoratkaisupyyntö - Kuluttajansuoja - Direktiivi 2011/83/EU - Kuluttajan oikeudet - 2 artiklan 1 alakohta - Kuluttajan käsite - 3 artiklan 1 kohta - Elinkeinonharjoittajan ja kuluttajan välinen sopimus - Kaukolämmön toimittamista koskeva sopimus - 27 artikla - Suostumuksetta tapahtuva myynti - Direktiivi 2005/29/EY - Sopimattomat elinkeinonharjoittajien ja kuluttajien väliset kaupalliset menettelyt sisämarkkinoilla - 5 artikla - Sopimattomien kaupallisten menettelyjen kielto - Liite I - Toimitukset, joita ei ole tilattu - Kansallinen lainsäädäntö, jossa edellytetään, että kukin yhteisomistuksessa olevassa kiinteistössä, joka on kytketty kaukolämpöverkkoon, olevan asunnon omistaja osallistuu kiinteistön yhteisiä osia ja sisäistä järjestelmää koskevan lämpöenergian kustannuksiin - Energiatehokkuus - Direktiivi 2006/32/EY - 13 artiklan 2 kohta - Direktiivi 2012/27/EU - 10 artiklan 1 kohta - Laskutusta koskevat tiedot - Kansallinen lainsäädäntö, jonka mukaan sisäisen järjestelmän lämpöenergian kulutusta koskevat laskut laaditaan kiinteistössä olevien asuntojen kullekin omistajalle suhteessa tämän omistaman asunnon lämmitettävään tilavuuteen)
      (2020/C 36/03)
      Oikeudenkäyntikieli: bulgaria
      
         Ennakkoratkaisua pyytäneet tuomioistuimet
      
      Rayonen sad Asenovgrad ja Sofiyski rayonen sad
      
         Pääasian asianosaiset
      
      
         Kantajat:”EVN Bulgaria Toplofiskatsia” EAD (C-708/17) ja ”Toplofikatsia Sofia” EAD (C-725/17)
      
         Vastaajat: Nikolina Stefanova Dimitrova (C-708/17) ja Mitko Simeonov Dimitrov (C-725/17)
      
         Muu osapuoli:”Termokomplekt” OOD
      
         Tuomiolauselma
      
      
                  1)
               
               
                  Kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta 25.10.2011 annetun Euroopan parlamentin ja neuvoston direktiivin 2011/83/EU 27 artiklaa, luettuna yhdessä sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja neuvoston direktiivin 84/450/ETY, Euroopan parlamentin ja neuvoston direktiivien 97/7/EY, 98/27/EY ja 2002/65/EY sekä Euroopan parlamentin ja neuvoston asetuksen (EY) N:o 2006/2004 muuttamisesta 11.5.2005 annetun Euroopan parlamentin ja neuvoston direktiivin 2005/29/EY (sopimattomia kaupallisia menettelyjä koskeva direktiivi) 5 artiklan 1 ja 5 kohdan kanssa, on tulkittava siten, että se ei ole esteenä kansalliselle säännöstölle, jossa säädetään, että kaukolämpöverkkoon liitetyssä yhteisomistuksessa olevassa kiinteistössä olevien asuntojen omistajat ovat velvollisia osallistumaan kiinteistön yhteisten osien ja sisäisen järjestelmän lämpöenergian kulutuksesta aiheutuneisiin kustannuksiin, vaikka he eivät ole erikseen pyytäneet lämmön toimittamista ja vaikka he eivät käytä sitä asunnoissaan.
               
            
                  2)
               
               
                  Energian loppukäytön tehokkuudesta ja energiapalveluista sekä neuvoston direktiivin 93/76/ETY kumoamisesta 5.4.2006 annetun Euroopan parlamentin ja neuvoston direktiivin 2006/32/EY 13 artiklan 2 kohtaa ja energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta 25.10.2012 annetun Euroopan parlamentin ja neuvoston direktiivin 2012/27/EU 10 artiklan 1 kohtaa on tulkittava siten, että ne eivät ole esteenä kansalliselle lainsäädännölle, jossa säädetään, että yhteisomistuksessa olevassa kiinteistössä sisäisestä järjestelmästä vapautuvan lämpöenergian kulutusta koskevat laskut laaditaan kullekin kiinteistössä olevan asunnon omistajalle suhteessa kunkin asunnon lämmitettävään tilavuuteen.
               
            
         (1)  EUVL C 94, 12.3.2018.